हिट एंड रन प्रकरण में अभिनेता सलमान खान की अपील याचिका पर सत्र न्यायालय के न्यायाधीश यू.बी. हेजिब ने सुनवाई 24 जून तक टाल की है। मुंबई में सोमवार को मूसलाधार बारिश की वजह से कोर्ट के कर्मचारी अदालत में नहीं पहुंच पाये थे। जिसकी वजह से न्यायाधीश ने सुनवाई 24 जून तक टाल दी।
बहुचर्चित हिट एंड रन प्रकरण में अभिनेता सलमान खान द्वारा दायर अपील याचिका पर फैसला सुनाने वाले थे। अदालत का इसी दिन सामाजिक कार्यकर्ता संतोष दौंडकर की इस मामले में दाखिल हस्तक्षेप याचिका पर भी निर्णय आने वाला था। परंतु बारिश के कारण कोर्ट के कर्मचारियों के न आ पाने की वजह से सुनवाई टल गई।
क्या है सलमान खान की अपील :- अभिनेता सलमान खान ने 28 सितंबर 2002 की रात अपनी लैंड क्रूजर कार से बांद्रा इलाके में फुटपाथ पर सो रहे एक बेकरी के कुछ लोगों को कुचल दिया था। जिसमें एक की मौत हो गई जबकि चार ज मी हुए थे। बांद्रा मजिस्ट्रेट कोर्ट में सलमान के खिलाफ ‘हिट एंड रन’ मामले में शुरुआत में सिर्फ लापरवाही से कार चलाने का मामला चला था। जिसमें दोषी पाये जाने पर उन्हें 2 साल की सजा होती, किंतु 17 गवाहों से जिरह के बाद बांद्रा मजिस्ट्रेट कोर्ट ने इस मामले को प्रथम दृष्टया ‘गैर इरादतन हत्या’ का पाया। जिसकी वजह से सुनवाई सत्र न्यायालय को स्थानांतरित कर दी।
यदि अभिनेता सलमान खान ‘गैर इरादतन हत्या’ के मामले में दोषी ठहराये जाते हैं, तो उन्हें 10 वर्ष कैद की सजा होगी। परंतु सलमान के वकील अशोक मुंदर्गी ने बांद्रा मजिस्ट्रेट कोर्ट के फैसले के खिलाफ सत्र न्यायालय में अपील याचिका दायर की हुई है। उनकी दलील है कि सलमान खान को तेज और लापरवाही से कार चलाने पर किसी की जान जाने और ज मी होने का इल्म नहीं था। इतना ही नहीं उनके मुवक्किल का ऐसा इरादा भी नहीं था। सलमान के वकील का कहना है कि हिट एंड रन मामले की सुनवाई सत्र न्यायालय में स्थानांतरित करने का बांद्रा कोर्ट का फैसला न्यायसंगत नहीं है।
hin_Deva hin_Deva hin_Deva hin_Deva